PAVLEFSHMERIA E TITULLIT EKZEKUTIV

Padia mbi pavlefshmerine e titullit ekzekutiv eshte mjet  i mbrojtjes se debitorit gjate fazes se ekzekutimit,  i diferencuar nga ankimi per kundershtimin e veprimeve permbarimore.
Diskutim : A mund te  jene objekt i njekoheshem gjykimi kerkimi i pavlefshmerise se titullit ekzekutiv dhe kundershtimi  i veprimeve  permbarimore ne lidhje me kete titull  ?
 Si rregull jane jane dy gjykime te natyrave te ndryshme  referuar kerkimit dhe shkakut ligjor. 
Permes padise se pavlefshmerise se titullit ekzekutiv debitori  kundershton titullin ne drejtim te vlefshmerise se tij, ekzistences ose mases se detyrimit ( difekt i  titullit qe pengon ekzekutimin). Ankimi per kundershtimin e veprimeve permbarimore synon kontrollin e ligjshmerise se procesit ekzekutues ( te meta te veprimtarise ekzekutese qe korrigjohen ne rruge gjyqesore ).
Perjashtimisht : Kur debitori  pretendon pavlefshmerine e titullit ekzekutiv dhe si pasoje anullimin e veprimeve permbarimore per  shkak se jane bazuar ne nje titull te pavlefshem kerkimet mund te jene objekt i njekohshem gjykimi.  Ne  kete rast paditesi nuk ka kerkime te mevetesishme ne raport me ligjshmerine e veprimeve permbarimore, por cenimi i procesit ekzekutues eshte pasoje e  pavlefshmerise se titullit objekt ekzekutimi.

KOMPETENCA LENDORE
Ne rastet kur objekti  i ekzekutimit te titullit ekzekutiv  jane detyrime qe burojne nga nje marredhenie juridiko- civile kompetencen lendore per gjykimin e padise per pavlefshmerine e titullit ekzekutiv e gezon gjykata e rrethit gjyqesor. Nese detyrimet burojne nga marredhenie me natyre administrative gjykimi i padise eshte kompetence e gjykates admimistrative :
Vendimi nr 807, dt 17.10.2017 i Gjykates se Larte:
“Kolegji Administrativ i GJL thekson se natyra juridike e padive  ne fazen e ekzekutimit te se drejtes, sikurse eshte padia per kundershtimin e veprimeve permbarimore apo padia per pavlefshmerine e titullit ekzekutiv  percaktohet nga natyra juridike e padise  per te cilen eshte dhene vendimi i gjykates qe ekzekutohet ose natyra e aktit tjeter ekzekutiv ( sic mund te jete akti admimistrativ )..”

Vendimi nr 68, dt  13.02.2019  i Gjykates se Larte:
“ Kolegji vlereson se per kerkimet e  paleve dhe mosmarreveshjet eventuale qe mund te lindin mes tyre ne fazat e mevonshme sic mund te jete rivendosja ne afat, pavlefshmeria e titullit ekzekutiv, kundershtimi i veprimeve permbarimore qe buron  nga permbushja e vullnetit administrative apo mosmarreveshje gjyqesore qe  ka ne themel konflikt administrative, kompetenca lendore per gjykimin e tyre i perket gjykates administrative ..”

KOMPETENCA TOKESORE
Kompetente per gjykimin e padise se pavlefshmerise se titullit ekzekutiv  eshte gjykata e vendit te ekzekutimit. 
„ Gjykata e vendit te ekzekutimit „ i referohet vendit ku duhet te permbushet detyrimi qe buron nga titulli ekzekutiv,konkretisht vendi ku ka banimin debitori ose ku ndodhet qendra e personit juridik, pasi prezumohet se ndodhen pasurite e luajtshme dhe te paluajtshme te cilat do ti nenshtrohen ekzekutimit.
Vendimi nr 1383, dt 03.05. 2016 i Gjykates se Larte :
“ Me togefjaleshin “ vendi i ekzekutimit te detyrueshem “  kuptohet vendi ku permbushet dicka apo zbatohet nje urdherim apo vendim , pra nje titull ekzekutiv. Ky vend i pergjigjet vendit te banimit te debitorit kur ky eshte person fizik ose selise se debitorit kur ky eshte person juridik ose vendit ku kryhen veprimtarine e tij  dhe ka pasuri te luajtshme dhe te paluajtshme mbi te cilat do te shtrihen veprimet permbarimore ..”.

Diskutim : Nese  debitori  i titullit ekzekutiv eshte person juridik me qender ne Tirane, ndersa  sendi i paluajtshem i ofruar si  garanci reale per detyrimin ( hipoteke ) ndodhet ne Vlore cila eshte gjykata kompetente nga pikepamja tokesore per gjykimin e padise se pavlefshmerise se titullit ekzekutiv ?
-Nese titulli ekzekutiv ekzekutohet  nga nje permbarues privat, vendi ku ndodhet selia e permbaruesit nuk mund te konsiderohet vendi i ekzekutimit te detyrimit.
Vendimi nr 387, dt 07.04.2017 i Gjykates se Larte :
“Kolegji Civil i GJL vlereson se pretendimi i pales se paditur se gjykata kompetente nga pikepamja tokesore eshte ajo e  Tiranes, pasi veprimtaria juridiksionale e permbaruesit gjyqesor privat kryhet ne zyren e tij dhe aktet qe  prodhohen prej tij duhet  te kundershtohen ne gjykaten ku ndodhet selia e tij  nuk gjen mbeshtetje ligjore. Gjate procesit te ekzekutimit te detyrueshem mes paleve krijohet  nje marredhenie procedurale e ndryshme nga ajo e detyrimit dhe mosmarreveshjet qe lindin gjate ketij procesi rregullohen nga dispozitat e pjeses se katert te KPrC apo ligje te vecanta te cilat permbajne dispozita me karakter procedural......Ndryshe nga vendi i permbushjes se detyrimit, vendi i ekzekutimit te detyrueshem  ka te bej me vendin ku do te zbatohet titulli ekzekutiv, pas leshimit te urdherit te ekzekutimit dhe venies ne levizje te procesit permbarimor. Pra i pergjgjet nje marredhenie procedurale  te krijuar ne procesin e ekzekutimit te detyrueshem dhe jo marredhenies se detyrimit  te krijuar nga kontrata apo ligji  material…”
-Neni 61 i Kodit te Procedures Civile :
“1. Gjykata kur konstaton se nuk eshte kompetente per  shkak te lendes, funksionit ose kompetences tokesore eksluzive sipas neneve 45 dhe 46 te ketij Kodi, kryesisht ose me kerkese te paleve, vendos moskompetencen e saj dhe i dergon aktet gjykates kompetente.
2.Ne rastet e tjera, mungesa e kompetences tokesore mund te merret parasysh vetem me kerkese  te paleve, derisa nuk eshte nxjerre urdheri per caktimin e séances gjyqesore .
Diskutim : Nese padia per pavlefshmerine  e titullit ekzekutiv paraqitet per gjykim  ne gjykaten qe nuk rezulton te  jete gjykata e vendit te ekzekutimit a mund gjykata kryesisht te vleresoj mungesen e kompetences tokesore ?
Gjykata e Larte ne vendimmarrjet per zgjidhjen e konflikteve te kompetences ka nenvizuar se padite e fazes se ekzekutimit ( 609 dhe 610 te KPrC ) sikurse dhe kerkesat  per leshimin e urdherit te ekzekutimit nuk perfshihen ne rastet e kompetences ekskluzive tokesore dhe per pasoje gjykata kryesisht dhe ne mungese te prapesimit procedural te pales nuk mund te vendose shpalljen e kompetences tokesore.
AFATI I PADISE PER PAVLEFSHMERINE E TITULLIT EKZEKUTIV.
Afati per paraqitjen e  padise per pavlefshmerine e titullit ekzekutiv eshte 30 dite  nga marrja dijeni per fillimin e ekzekutimit te detyreshem.
- Kufizimi ne afate te mirepercaktuara kohore i te drejtes se debitorit per te goditur gjyqesisht titullin ekzekutiv diktohet nga nevoja e zgjidhjes se shpejt te mosmarreveshjeve qe lidhen drejteperdrejte me detyrimin,  te cilat impaktojne procesin ekzekutues. 

-Ndryshimi ligjor  ( ligji  114/2016 ) ne raport me afatin e paraqitjes se padise mbi pavlefshmerine e titullit ekzekutiv u diktua nga situatat procedurale te konstatuara ne praktiken gjyqesore ku pretendimet e debitorit kundrejt kreditorit ne raport me titullin ekzekutiv paraqiteshin ne cdo moment te fazes ekzekutuese, perfshi castet fundore te saj dhe vendimmarrja e gjykates ne rastet e pranimit te padise sillte per pasoje anullimin e veprimtarise ekzekutuese, pra kohezjatjen e procesit permbarimor ne limite kohore qe shpesh tejkalonin afatet e arsyeshme te ekzekutimit.

-Gjykata e Apelit Vlore i eshte drejtuar GJK per shfuqizimin si antikushtetues te nenit 609 te KPrC ne lidhje me afatin 30 ditor te paraqitjes se padise  per pavlefshmerine e titullit ekzekutiv duke pretenduar :

a)Cenimi i e drejtes se aksesit ne gjykate. Afati 30 ditor vendos kufizime te se drejtes se individit per te kerkuar gjyqesisht rivendosjen e te drejtave subjektive ose interesave te ligjshme te cenuara ose te mohuara. Kjo nderhyrje e ligjvenesit  eshte joproporcionale me gjendjen qe e ka diktuar ne kundershtim me kriteret e nenit 17 te Kushtetutes.

b) Cenimi i parimit te sigurimit juridike ne drejtim te koherences se sistemit normativ pasi nuk krijon stabilitet ne  lidhje me marredheniet juridike qe krijohen gjate procesit permbarimor. Neni 609 krijon nje kolizion normash juridike brenda sistemit normativ qe kane rregullime te ndryshme  per kete ceshtje.  Padite e njohjes ne dallim nga padite e detyrimit nuk i nenshtrohen afateve te parashkrimit.Neni 113/b i KPrC permban nje detyrim negativ per shtetin per te miratuar norma qe parashikojne parashkrueshmerine e ketyre padive.

-Gjykata Kushtetuese  me vendimin nr 126, dt 10.10.2022 vendosi moskalimin e ceshtjes per gjykim  me argumentin se pretendimet e paraqitura nuk jane te mjaftueshme ne nivel kushtetues per marrjen ne shqyrtim te kerkeses se paraqitur nga gjykata referuese.

Diskutim : Afati 30 ditor i parashikuar nga neni 609 i KPrC eshte afat parashkrimi apo afat me natyre prekluzive ?.
Cilesimi i sakte juridik i natyres se ketij afati dikton menyren e vleresimit te tij nga gjykata.
Afatet prekluzive :
-i referohet afateve te shkurtra kohore per te kufizuar ne  kohe   gjendjen e pasigurise juridike.
-vete ligjevenesi  i perkufizon  si afate prekluzive ne permbajtje te dispozites ligjore;
- dispozita ligjore percakton shuarjen e te drejtes subjektive me kalimin e afatit .

Diskutim :A legjitimohet debitori te kerkoj pavlefshmerine e titullit ekzekutiv ne kushtet kur  ende nuk ka iniciuar procesi ekzekutues ?

NDERGJYQESIA NE PADINE E PAVLEFSHMERISE SE TITULLIT EKZEKUTIV
Legjitimimi aktiv
-Ne pozicionin e paditesit legjitimohet debitori i titullit ekzekutiv i cili godet vlefshmerine e titullit, ekzistencen e  detyrimit apo masen e tij.  Subjekti debitor evidentohet ne titullin objekt ekzekutimi  dhe percaktohet qartesisht nga gjykata ne vendimin per leshimin e urdherit te ekzekutimit. 
Diskutim :
1.A  cilesohet  titull ekzekutiv kontrata e dorezanise qe garanton detyrimin qe buron nga nje akt qe gezon cilesine e titullit ekzekutiv  (psh  marredhenia e dorezanise eshte e inkorporuar ne permbajtjen e kontraten se kredise bankare) ?
2.Cili eshte mjeti i kerkimit te ekzekutimit te detyrimit kundrejt dorezanesit  ( padi/ kerkese per ekzekutim ) ? 
3. Nese  barazohet pozita e dorezanesit  dhe debitorit gjate fazes se ekzekutimit ? Ne cilat raste lind pergjegjesia  dorezanesit ndaj kreditorit ? Si do te interpretohet afati 6 mujor i kerkimit te ekzekutimit te detyrimit ndaj dorezanesit referuar nenit 600 te KC nese dorezanesi ka pergjegjesi solidare me debitorin e titullit ekzekutiv.
4. A legjitimohet dorezanesi ndaj te cilit shtrihen veprimet permbarimore ne fazen ekzekutuese te kerkoj pavlefshmerine e titullit ekzekutiv ?
Interpretimet e ndryshme te praktikes gjyqesore :
- dorezanesi nuk mund te kete pergjegjesi civile ndaj  kreditorit  vetem ne vertetimin e faktit se  debitori eshte ne vonese ne permbushjen e detyrimit. Duke patur natyren e  nje marredhenie subsidiare kreditori mund ti drejtohet dorezanesit vetem ne kushtet kur ka ndermarre te gjitha veprimet e nevojshme kundrejt debitorit dhe nuk ka mundur te ekzekutoje kredine e tij ;

- nisur nga pergjegjesia solidare mes debitorit kryesor dhe dorezanesit ( me perjashtim te rasteve kur palet me marreveshje kane parashikuar ndryshe ) eshte e drejta e kreditorit te zgjedh se ndaj kujt  do te kunderdrejtoje permbushjen e detyrimit ( neni 423 i KC )

-kreditori mund te kerkoj permbushjen e detyrimit ndaj dorezanesit vetem me padi referuar nenit 600 te KC

-kerkimi i permbushjes se detyrimit ndaj dorezanesit duhet te realizohet ne te njejten menyre sikurse kerkimi ndaj debitorit kryesor. Ne rastet kur detyrimi kryesor buron nga nje akt qe perben titull ekzekutiv kreditori mund ti drejtohet dorezanesit ne te njejten menyre sikurse dhe debitorit kryesor( me leshimin e urdherit te ekzekutimit ne gjykate dhe me pas permes inicimit te procesit ekzekutues).

Opinione ligjore ne lidhje me ceshtjet objekt diskutimi 

1.Dorezania eshte nje marredhenie juridike aksesore, subsidiare dhe integralisht e lidhur me veprimin juridik qe ajo garanton. Ajo eshte nje marredhenie e kushtezuar  qe vihet ne funksion vetem kur debitori nuk permbush detyrimin ndaj kreditorit. Dorezania eshte nje marredhenie e mevetesuar dhe nuk mund te barazohet me titullin ekzekutiv prej te cilit buron marredhenia kryesore juridike.

2.Per shkak te rendesise qe ka veprimtaria bankare ne ekonomine e tregut, ligji i dha cilesine e titullit ekzekutiv akteve te kredidhenies, duke mundesuar nje rruge me  te  shpejte ligjore  per rikuperimin e vlerave monetare  kundrejt kredimarresve debitore.  E njejta politike ligjore duhet te ndiqet dhe ne raport me mjetet qe garantojne keto detyrime. Qellimi i ligjvenesit do te minohej nese per shfrytezimin e mjeteve te garancise institucionet bankare do te investoheshin ne nje gjykim kontencioz ndaj dorezanesit, ne kushtet kur ligji i ka siguruar rrugen e drejteperdrejte ekzekutuese me qellim arketimin e detyrimeve. 

3. ”Padia si mjet i kerkimit te detyrimit ndaj dorezanesit i referuar ne nenin 600 te KC duhet te interpretohet ne  kuptimin „material „ dhe jo ate „ procedural“.
„Padia“ eshte e drejta per te  kerkuar rivendosjen e  te drejtes te cenuar  permes aktivizimit te rrugeve ligjore, ndersa kerkesepadia eshte akti procedural qe materializon  kete te drejte.
E drejta per te vene ne levizje procesin ekzekutues kundrejt dorezanesit  duhet te interpretohet si „ e drejta e padise ne kuptim material“  pasi qellimi i ketij mjeti ligjor eshte realizimi i te drejtes se ligjshme te kreditorit ndaj dorezanesit.

4.Dorezanesi eshte i detyruar solidarisht me debitorin kryesor per ekzekutimin e detyrimit, pervecse kur parashikohet ndryshe. Solidariteti i mundeson kreditorit kerkimin e njekohshem te permbushjes se detyrimit  ndaj te detyruarve solidare (debitorit dhe dorezanesit), qe nenkupton dhe perdorimin e te njejtit mjet ligjor per permbushjen e detyrimit.  Do te ishte e pallogjikshme qe kreditori te iniconte  procedurat ekzekutuese ndaj debitorit per ekzekutimin e detyrimit dhe te investohej me padi ndaj te detyruarit tjeter solidar ( dorezanesit ).

Afati i ankimit ndaj vendimit perfundimtar te gjykates qe ka shqyrtuar padine mbi pavlefshmerine e titullit ekzekutiv.
Gjykimi mbi pavlefshmerine  e titullit ekzekutiv eshte nje gjykim themeli  ne  lidhje me marredhenien juridike kreditor – debitor dhe i nenshtrohet   gjykimit te zakonshem kontradiktor.Per pasoje afati i ankimit ndaj vendimit perfundimtar eshte   15 dite.  
-Afati  5 ditor i percaktuar  ne nenin 609 te KPrC i referohet ankimit te vecante ndaj vendimit te gjykates per pezullimin e ekzekutimit te titullit ekzekutiv.
Vendimi nr 29, dt 19.01.2022 i Gjykates se Larte :
“ Goditja e titullit ekzekutiv per pavlefshmeri behet me padi perpara gjykates se vendit te ekzekutimit ….Kjo eshte nje  padi qe lidhet me themelin e ceshtjes dhe i perket nje gjykimi te zakonshem e per pasoje edhe ankimi eshte i zakonshem….Ankimi i vecante i parashikuar ne nenin 609 te KPrC lejohet vetem kunder vendimit te ndermjetem  qe disponon mbi kerkesen e kreditorit per pezullimin e ekzekutimit , me ose pa garanci dhe jo ndaj vendimit perfundimtar….”
-ne rastet kur objekt kerkimi krahas pavlefshmerise se titullit ekzekutiv kerkohet dhe anullimi i veprimeve permbarimore si pasoje e pavlefshmerise se titullit afati i ankimit do te jete i pegjithshem 15 ditor :
Vendimi nr 36, dt 31.01.2022  i Gjykates se Larte :
“ Ne kushtet kur objekt gjykimi kemi kerkime te cilat rregullohen sipas percaktimeve te nenit 609 te KPrC dhe si pasoje e kesaj pavlefshmerie te konstatuar nga gjykata e shkalles se pare ka ardhur dhe anullimi i veprimeve te permbaruesit si afat per kundershtimin e vendimi perfundimtar do te merret afati i ankimit qe percaktohet ne nenin 609 te KPrC ..”.
PEZULLIMI I EKZEKUTIMIT TE TITULLIT EKZEKUTIV 
-Bashke me kerkimin per pavlefshmerine e titullit ekzekutiv debitori mund te kerkoj dhe pezullimin e ekzekutimit te titullit ekzekutiv. Ne rastet e kontratave te kredive bankare  kerkohet domosdoshmerisht  paraqitja e nje garancie  dhe masa pezulluese ka fuqi deri ne tre muaj.
Diskutim : 
1.A mund te kerkoj debitori me kerkese perpara ngritjes se padise se themelit ( neni 609 ) pezullimin  e ekzekutimit te titullit ekzekutiv  referuar parashikimeve te nenit 204 te KPrC ?
2. Cilat  kritere duhet te  marre gjykata  ne konsiderate per percaktimin e vleres se  pershtatshme te garancise ne rastet kur detyrimi objekt ekzekutimi ka nje vlere te larte monetare ?
SHKAQET E PAVLEFSHMERISE SE TITULLIT EKZEKUTIV
Shkaku ligjor i pavlefshmerise se titullit ekzekutiv qendron ne te  drejten e debitorit  per tu cliruar nga nje detyrim qe buron nga nje titull ekzekutiv per  shkak te mosperputhjes mes realitetit qe  perfaqeson titulli me realitetin  qe ekziston efektivisht, kur e drejta e kreditorit nuk ka ekzistuar si e tille qe ne origjine ose per fakte shuese te ngjara pas  formimit te titullit.
a)akti qe ka vene ne levizje procesin  ekzekutues  nuk gezon cilesine e titullit ekzekutiv.
Pavaresisht se gjykata ka disponuar leshimin e urdherit te ekzekutimit  mbi bazen e nje gjykimi mbi aktet debitori nuk pengohet te ngreje padine e pavlefshmerise se titullit dhe permes gjykimit kontencioz te provoj  se akti nuk eshte titull ekzekutiv ne referim te nenit 510 te KPrC
Vendimi nr 292, dt 10.06.2015 i Gjykates se Larte :
“ Me te drejte nga ana e Gjykates se Rrethit Gjyqesor Tirane eshte konstatuar se kontrata e lidhur mes paleve edhe pse mban detyrime ne te holla  nuk perben titull ekzekutiv, por eshte nje kontrate e dyanshme me detyrime reciproke per te dyja palet kontraktuale. …”

b) pavlefshmeria e vendimit gjyqesor si akt procedural
Pavlefshmeria e vendimit  gjyqesor si akt procedural ( neni 123 i KPrC ) mund te parashtrohet  si  shkak ankimi ne gjykatat e juridiksionit rishikues, por vendimi mund te goditet per pavlefshmeri ne kuader te nenit 609 te KPrC vetem per  shkaqe qe e bejne kete akt inekzistent.
Vendimi nr 580,dt 12.11.2014 i Gjykates se Larte 
“ Kolegji cmon te evidentoje se perjashtimisht pavlefshmeria e vendimit gjyqesor si akt procedural mund te kerkohet si ne rruget e ankimit ashtu dhe me kerkesepadi vetem nese pretendohet se vendimi gjyqesor eshte inekzistent. Ky rast perjashtimor ndodh vetem a) nese vendimi gjyqesor ne original nuk eshte nenshkruar nga gjyqtari monokratik apo njeri prej anetareve te trupes gjyqesore kolegjiale b) nese ceshtja eshte gjykuar dhe vendimi eshte shpallur nga nje organ apo persona funksionare qe nuk bejne pjese ne pushtetin gjyqesor, pra nuk i perkasin juridiksionit gjyqesor c) vendimi gjyqesor ka mangesi te dukshme dhe te atilla  qe jane thelbesore per ti dhene fuqi ekzekutive dhe efektin e gjese se gjykuar  sikurse jane mungesa e dispozitivit ( asaj qe eshte vendosur) apo mungesa e pjeses hyrese ( kur nuk dihet kush gjykate dhe trup gjykues e ka gjykuar ceshtjen, nuk dihet kush jane palet ndergjyqese dhe objekti dhe  shkaku ligjor I padise ) apo mungesa teresore e pjeses pershkruese arsyetuese”.
c) pavlefshmeria e titullit ekzekutiv per  shkaqe te lidhura  me pavlefshmerine e veprimeve juridike kur akti qe gezon cilesine e titullit ekzekutiv ka natyren e nje kontrate .

Diskutim : pavlefshmeria e veprimit juridik a mund te sherbej si  shkak ligjor per goditjen e kontrates se kredise bankare si titull ekzekutiv referuar nenit 609 te KPrC?

d) shuarja e detyrimit si  shkak i pavlefshmerise se titullit ekzekutiv.
Rastet e shuarjes se detyrimit ne referim  te dispozitave te KC  ( falja, kompensimi, perteritja, bashkimi i cilesive te debitorit me kreditorin ) perbejne shkak per kerkimin e pavlefshmerise se titullit sipas nenit 609 te KPrC.

Diskutim : parashkrimi i ekzekutimit te titullit ekzekutiv perben  shkak per shuarjen e detyrimit  ne kuptim te nenit 609 te KPrC ? Cili eshte mjeti i mbrojtjes se debitorit ne rast te parashkrimit te ekzekutimit te titullit ekzekutiv ?

Ka patur qendrime ne praktiken gjyqesore sipas te cilave parashkrimi i ekzekutimit te titullit ekzekutiv  pamundeson ekzekutimin e te drejtave qe burojne nga titulli ekzekutiv ne rruge permbarimore per shkak te kalimit te afatit te ekzekutimit,  por nuk shuan te drejtat ne fjale dhe as detyrimin. 

e) detyrimi ekziston ne nje mase me te vogel.
Faturat tatimore te shitjes se energjise jane tituj ekzekutiv.  ne baze te ligjit 8662, dt 18.09.2000 „ Per trajtimin si tituj ekzekutiv te fatures se konsumit te energjise „  ( fatura tatimore e konsumit te  energjise  sipas modelit te miratuar nga Ministria e Financavene zbatim te ligjit „Per tatimin mbi vleren e shtuar „ eshte titull ekzekutiv dhe ngarkohet zyra e permbarimit per ekzekutimin e tyre ).

Diskutim : debitori pretendon pavlefshmerine e titujve ekzekutiv fatura tatimore te shitjes se energjise me pretendimin se detyrimi kufizohet vetem ne vleren e energjise elektrike te referuar ne fature, ku nuk gjejne pasqyrim kamatvonesat. Keto te fundit jane gjeneruar nga sistemi dhe jane perllogaritur nga furnizuesi.  Percaktimet e ligjit 8662, dt 18.09.2000  ‚Per trajtimin si tituj ekzekutiv te fatures se konsumit te energjise „ i referohen fatures si dokument qe pasqyton detyrimin apo detyrimit qe buron prej saj ? 

-ne rastet kur detyrimi qe referohet ne faturen tatimore te shitjes se energjise perfaqeson demin ekonomik te  shkaktuar nga matja e pasakte e energjise detyrimi nuk gezon cilesine e titullit ekzekutiv :

Vendimi nr 23, dt 27.01.2016 i Gjykates se Larte:
“ ..legjislatori i ka dhene nje pozite te posacme  vetem vleres se energjise  te rezultuar efektivisht nga matesi dhe jo asaj qe pala e paditur pretendon se i eshte konsumuar, por pa mundur te matet. Ne lidhje me kete pjese te energjise e cila  e cila konsiderohet „ e konsumuar, por e pamatur „ ose „ dem „  pala e paditur nuk ka aspak pozite te ndryshme nga pala tjeter dhe per cdo pretendim per percaktimin e plote te detyrimit duhet ti drejtohet gjykates per ta provuar ate  ne baze te rregullave te pergjithshme .”

vendimi gjyqesor, titull ekzekutiv dhe kriteret ligjore  te pavlefshmerise se tij.
-kur titulli ekzekutiv eshte vendim gjyqesor ai mund te goditet vetem per fakte te ngjara pas dhenies se tij. Qellimi i dispozites eshte mbrojtja e parimit te „ gjese se gjykuar „ dhe „ sigurise juridike“. Faktet e referuara  nga paditesi nuk mund ta vendosin gjykaten ne nje situate rishqyrtimi te themelit te vendimmarrjes.Karakteri perfundimtar i vendimit gjyqesor nenkupton se ceshtjet e faktit dhe  ligjit te gjykuara me pare ne themel nuk mund te rishqyrtohen ne kuader te nenit 609 te KPrC. 

[bookmark: _GoBack]-shkaqet e pavlefshmerise se titullit ekzekutiv  nuk duhet te konfondohen me rrethanat rishikuese te vendimit gjyqesor te formes se prere. Ne rastin e pavlefshmerise se titullit ekzekutiv shkaqet e pavlefshmerise se titullit duhet te kene lindur pas dhenies se vendimit, ndersa  ne rastin e rishikimit te vendimit te formes se prere faktet kane ekzistuar, nuk njiheshin nga pala ne kohen e gjykimit dhe zbulohen me pas prej saj.
Vendimi  nr 23, dt 15.03.2018  i Gjykates se Larte
“Kolegji thekson se pavlefshmeria e titullit ekzekutiv dhe rishikimi i vendimit gjyqesor te formes se prere jane dy institute te ndryshme te se drejtes procedurale civile dhe dy mjete te dallueshme te goditjes se vendimit gjyqesor te formes se prere.  Ajo qe i dallon eshte se rishikimi synon te rivendose me karakter retrospektiv  drejtesine  ne marredhenien juridike mes paleve ndergjyqese per situaten faktike para dhenies se vendimit gjyqesor, ndersa pavlefshmeria e titullit ekzekutiv synon te rregulloje dhe rivendikoje drejtesine  per situaten faktike pas dhenies se vendimit.Duke qene  dy institute te ndryshme nga njeri tjetri Kolegji vlereson se shfrytezimi i njerit apo tjetrit per rivendosjen e te drejtes sipas disponibilitetit te pales, nuk eshte me karakter alternative por perjashtues, sipas kushteve  dhe kritereve te ndryshme ligjore qe parashikohen per secilin prej tyre. Kolegji vlereson te drejte arsyetimin e gjykates se shkalles se pare dhe te apelit  se paditesi ka zgjedhur mjetin e gabuar per tju drejtuar gjykates me padine e pavlefshmerise se titullit ekzekutiv per shkak se vendimet gjyqesore te kundershtuara prej tij  jane bazuar ne dokumenta te fallsifikuara.”

-ndryshimet ligjore  nuk perbejne fakte pas dhenies se vendimit permes te cilave  mund te pretendohet pavlefshmeria e titullit ekzekutiv .

